കോഴിച്ചെന അപകടം: നൊമ്ബരമായി കുഞ്ഞു ആയിഷ അപായസൂചന ബോര്ഡുകള് ഉടന് സ്ഥാപിക്കുമെന്ന് പഞ്ചായത്ത് പ്രസിഡന്റ് കോട്ടക്കല്: കോഴിച്ചെനയില് നടന്ന വാഹനാപകടത്തില് ഒരു മാസം പ്രായമുള്ള കുഞ്ഞ് മരിച്ചത് നാടിന് വേദനയായി. മൂന്നിയൂരിലെ റഷീദിെന്റ മകള് ആയിഷയാണ് പറക്കമുറ്റും മുന്നെ യാത്രയായത്.കയറ്റം കയറി വരികയായിരുന്ന ലോറിക്ക് മുമ്ബിലേക്ക് കുടുംബം സഞ്ചരിച്ച കാര് ഇടിച്ചുകയറുകയായിരുന്നു. അപകടത്തെ തുടര്ന്ന് കാറിനുള്ളിലെ സുരക്ഷ സംവിധാനം പ്രവര്ത്തിച്ചിരുന്നെങ്കിലും ആയിഷ മരിച്ചു. മാതാവ് മുബഷിറക്കും ആയിഷയെ പരിചരിക്കാന് എത്തിയ റജിനക്കും ഗുരുതര പരിക്കുകളാണ് സംഭവിച്ചത്. കാറിെന്റ മുന്വശം പൂര്ണമായും തകര്ന്നു. ക്രയിനിെന്റ സഹായത്തോടെയാണ് വാഹനങ്ങള് മാറ്റിയത്. സ്ഥിരം അപകടമേഖലയായി മാറിയിരിക്കുകയാണ് പ്രദേശം. കയറ്റിറക്കമുള്ള ഭാഗത്ത് നേരത്തേയും അപകടങ്ങള് സംഭവിച്ചിരുന്നു. സൂചന ബോര്ഡുകളില്ലാത്തത് തിരിച്ചടിയാണ്. പാലച്ചിറമാട് മുതല് പൂക്കിപ്പറമ്ബ് ഭാഗം വരെ റോഡിന് മധ്യത്തില് ഡിവൈഡര് നിര്മിച്ചാല് പരിധി വരെ അപകടം കുറക്കാം. വിഷയം ദേശീയപാത അതോറിറ്റിയുടെ ശ്രദ്ധയില്പ്പെടുത്തി അടിയന്തര നടപടികള് സ്വീകരിക്കുമെന്ന് പെരുമണ്ണ പഞ്ചായത്ത് പ്രസിഡന്റ് ലിബാസ് മൊയ്തീന് പറഞ്ഞു.